- Hindi News
- National
- घूस का ऑडियो सच निकला; महापौर पर केस सभी अधिकार छीन िलए, अब हटाने की तैयारी
घूस का ऑडियो सच निकला; महापौर पर केस सभी अधिकार छीन िलए, अब हटाने की तैयारी
पद के पहले पत्थर से हटाए गए महापौर- पेज-2
इस्तीफा देकर खुद पद छोड़ सकते हैं अभय दरे
ऑडियो डेढ़ साल पहले का, 21 फरवरी को वायरल हुआ
भास्कर संवाददाता | भोपाल/सागर
राज्य सरकार के आदेश के बाद आर्थिक अपराध अन्वेषण शाखा (ईओडब्ल्यू) ने सागर नगर निगम के महापौर अभय दरे के खिलाफ एफआईआर दर्ज कर ली है। महापौर पर ठेकेदार संतोष प्रजापति से दस लाख रुपए के भुगतान के एवज में 25 प्रतिशत कमीशन मांगने का आरोप है।
ठेकेदार और मेयर के बीच कमीशन को लेकर हुई बातचीत का ऑडियो जांच में सही पाया गया है। इसके बाद जांच अधिकारी व नगरीय प्रशासन आयुक्त विवेक अग्रवाल ने महापौर अभय दरे के वित्तीय और प्रशासनिक अधिकार छीन लिए हैं। साथ ही जांच रिपोर्ट भी शासन को भेज दी। इसी रिपोर्ट के आधार पर ईओडब्ल्यू को एफआईआर दर्ज करने के लिए कहा गया। ईओडब्ल्यू के महानिदेशक (डीजी) विजय यादव ने मामला दर्ज होने की पुष्टि करते हुए बताया कि इस प्रकरण में कुछ कागजात मांगे गए हैं। उसके बाद आगे की कार्यवाही की जाएगी। दूसरी ओर विभाग के प्रमुख सचिव मलय श्रीवास्तव ने जांच रिपोर्ट के आधार पर मेयर को हटाने की कार्यवाही प्रारंभ कर दी है। विभागीय मंत्री माया सिंह के प्रशासकीय अनुमोदन के बाद नगर निगम अधिनियम की धारा 19 (ख) के तहत मेयर को नोटिस जारी कर जवाब मांगा गया है। जवाब से विभाग असंतुष्ट रहता है तो उन्हें हटा दिया जाएगा। संभवत: प्रदेश का यह पहला मामला है, जब मेयर को पद का दुरुपयोग करते हुए अनियमितता के कारण हटाया जाएगा। जानकारी के मुताबिक गुरुवार को महापौर और ठेकेदार से जांच अधिकारी विवेक अग्रवाल ने बंद कमरे में अलग-अलग पूछताछ की थी। इसी के बाद यह कार्रवाई हुई।
ऑडियो और वीडियो टेप विवाद में आईएएस और आईएफएस अधिकारी भी चपेट में आ चुके हैं। दिसंबर 2015 में आईएएस व ट्राइबल कमिश्नर रहे जेआर मालपानी व नवंबर 2015 में आईएफएस अधिकारी अजीत कुमार श्रीवास्तव का रिश्वत मांगने का ऑडियो सोशल मीडिया पर जारी हुआ था। भिंड कलेक्टर रहे मधुकर आग्नेय का महिला से बदतमीजी से बात करने का वीडियो जारी हुआ था। भोपाल में जिला पंचायत सीईओ पीसी शर्मा के साथ हुजूर विधायक रामेश्वर शर्मा का धमकी भरी बातचीत का ऑडियो जारी हुआ था। विवाद के बाद मामला शांत हुआ।
महापौर दरे भोपाल से शुक्रवार सुबह ही सागर लौटे थे। दोपहर में उनके वित्तीय व प्रशासनिक अधिकार छीने जाने का आदेश जारी हुआ। इसके बाद से मेयर बंगले से बाहर नहीं आए। कोर्ट से चुनाव याचिका खारिज होने के बाद कल तक जहां जश्न का माहौल था वहां आज वीरानी छायी रही। उन्होंने कॉल भी रिसीव नहीं किए। माना जा रहा है कि वे इस्तीफा देकर खुद ही पद छोड़ सकते हैं।
सुबह भोपाल से लौटे फिर शाम तक बंगले से बाहर नहीं आए दरे
आईएएस-आईएफएस आ चुके हैं चपेट में
भाजपा से निकाला जा सकता है दरे को
भाजपा प्रदेश अध्यक्ष व सांसद नंदकुमार सिंह चौहान ने बताया कि इस बात की जानकारी मिलते ही दरे को अनुशासनहीनता के मामले में कारण बताओ नोटिस जारी कर दिया गया। उन्हें सुनवाई का मौका दिया जाएगा। इसके बाद पार्टी प्राथमिक सदस्यता रद्द करने की कार्यवाही का विचार करेगी।
डेढ़ साल पहले कमीशन मांगने का यह ऑडियो 21 फरवरी को सोशल मीडिया पर जारी हुआ। इसमें महापौर दरे व निगम के ठेकेदार प्रजापति के बीच जेसीबी से नाला सफाई के काम के 10 लाख के भुगतान के बदले 25 फीसदी कमीशन की बात रिकॉर्ड है। जब ऑडियो सोशल मीडिया पर आया तो महापौर ने इसमें अपनी आवाज होने से ही इंकार किया था। जांच में पुष्टि हुई कि बातचीत उन्हीं दोनो के बीच की है।
ऐसे हटाया जा सकता
है महापौर को
महापौर को दो तरह से पद से हटाया जा सकता है। एक तो पार्षद मिलकर महापौर के खिलाफ अविश्वास प्रस्ताव लेकर आएं। ‘रिकॉल’ की प्रोसेस अपनाई जाती है। दोबारा वोटिंग होती है। दूसरा महापौर ने यदि पद का दुरुपयोग किया है या अनियमितता की है तो सुनवाई का मौका देने के बाद मंत्री के प्रशासकीय अनुमोदन से उन्हें सीधे हटाया जा सकता है।
tgl_Latn sot_Latn hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva